Lord Jim (film)
<s>Lord Jim je britansko-američki historijsko-pustolovni film snimljen 1965. godine u režiji Richarda Brooksa.</s><s>Predstavlja drugu po redu ekranizaciju istoimenog romana Josepha Conrada.</s><s>Protagonist, čiji lik tumači Peter O'Toole, je pomorski časnik koji je krajem 19. vijeka osramoćen kada u oluji napusti brod sa putnicima, te otada luta svijetom.</s><s>Radnja prikazuje kako dolazi u (fiktivnu) otočnu zemlju Patusan te tamošnjim žiteljima počne pomagati da se suprotstave bandi razbojnika na čelu sa "Generalom" (koga glumi Eli Wallach).</s>

<s>Lord Jim je predstavljao jedan od najambicioznijih projekata studija Columbia Pictures, kojim je on nastojao ponoviti uspjeh svog ranijeg filma Lawrence od Arabije, sa kojim je, osim sličnosti zapleta, dijelio i glavnog glumca.</s><s>U film je potrošena ogromna količina novca, a osim londonskih studija su se koristile i lokacije u Hong Kongu, Maleziji i Kambodži.</s><s>Prema O'Tooleovom svjedočenju snimanje u Kambodži su obilježili nesnosna vrućina, insekti i neprijateljstvo lokalnog stanovništva.</s><s>Kao prevoditelj je filmskoj ekpi služio Dith Pran, ljekar koji će kasnije preživjeti Kambodžanski genocid i postati poznat kao protagonist znamenitog filma The Killing Fields.</s>

<s>Nakon premijere je film dočekan sa poraznim kritikama, pri čemu se najčešće navodilo da Brooks, čija su dotadašnja specijalnost bile drame, nije sposoban napraviti epski spektakl.</s><s>Lošim kritikama je bio izložen i sam O'Toole, koji je, međutim, tvrdio da mu je uloga Lorda Jima najbolja i najdraža u cijeloj karijeri.</s>

<s>Uloge 
 Peter O'Toole — Lord Jim
 James Mason — "Gentleman" Brown
 Curt Jürgens — Cornelius
 Eli Wallach — General
 Jack Hawkins — Marlow
 Paul Lukas — Stein
 Daliah Lavi — Djevojka (Dragulj)
 Akim Tamiroff — Schomberg
 Juzo Itami — Waris
 Tatsuo Saito — Du-Ramin
 Andrew Keir — Brierly, predsjednik istražnog odbora za Patnu
 Jack MacGowran — Robinson, član posade Patna
 Eric Young — Malajac
 Noel Purcell — Kapetan Chester
 Walter Gotell — Kapetan Patne
 Rafiq Anwar — Vođa muslimana (Rafik Anwar)</s>

<s>Izvori</s>

<s>Vanjske veze 
 
 
 Lord Jim at Rotten Tomatoes</s>

<s>Britanski filmovi
Američki filmovi
Historijski filmovi
Pustolovni filmovi
Epski filmovi
Authority control 2</s>

